মখলিছ মিয়া, বানিয়াচং থেকে ॥ বানিয়াচংয়ে অবরোধের ১৭তম দিনে উপজেলা নির্বাহী অফিসারের গাড়ী ভাংচুর করেছে দুর্বৃত্তরা। এনিয়ে প্রশাসনে চলছে তোলপাড়। গতকাল বৃহস্পতিবার বিকাল পৌনে ৩টার দিকে নিজ বাসভবনের সামনে গাড়ী রেখে হবিগঞ্জের এডিসিসহ কয়েকজন সরকারী কর্মকর্তাকে নিয়ে মধ্যাহ্নভোজে যান ইউএনও মোহাম্মদ শামছুল ইসলাম। এ সুযোগে কয়েকজন দুর্বৃত্ত হকিস্ট্রিক দিয়ে গাড়ীর গ্লাস ভাংচুর করে। এসময় উপস্থিত লোকজনের ধাওয়া খেয়ে তারা পালিয়ে যায়। খবর পেয়ে ইউএনও, ওসিসহ পুলিশ ঘটনাস্থলে ছুটে আসেন। প্রত্যক্ষদর্শীদের কাছ থেকে ভাংচুরকারীদের নাম উদঘাটন করে পুলিশ। এসময় ছাত্রদল নেতা শরীফের নাম ফাঁস হলে পুলিশ তাকে গ্রেফতারের চেষ্টায় সাঁড়াশি অভিযান চালায়। ওসি লিয়াকত আলী জানান, ছাত্রদল নেতা শরীফ ঘটনার দায় স্বীকার করেছে। তার কথাবার্তা মোবাইলে রেকর্ড করে রাখা হয়েছে। উপরের ...